text: Esbjerg vil ha' flere mænd i børnehaver
  13 januar 2013 kl. 11.51
  Esbjerg afviser at følge tendensen fra en række børnehaver og vuggestuer, der indfører gennemsnigtige puslerum for at sikre sig mod mistænkeliggørelse af mandlige pædagoger. Det skriver JydskeVestkysten.
  Hysteri mener udvalgsformand Hans Erik Møller, der tværtimod efterlyser langt flere mænd i daginstitutionerne.
  Han foreslår nu at kommunen skal lave et reklamefremstød for at få flere mænd ind på pædagogseminarierne.
  - Det er lige før, vi er derhenne, at hvis en mand er daginstitutionspædagog, så er han pædofil. Det ærgrer mig voldsomt, for det er vigtigt for børne i institutioner at møde både mænd og kvinder, siger hans Erik Møller til JydskeVestkysten.
  